rejauldu/bengali-wikipedia huggingface dataset:
আলফ্রেড জার্মান আর্চার (; জন্ম: ৬ ডিসেম্বর, ১৮৭১ - মৃত্যু: ১৫ জুলাই, ১৯৩৫) সারের রিচমন্ড আপোন টেমস এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ESPNcricinfo, ESPN, সংগ্রহের তারিখ: ১৭ জুলাই ২০১৯ ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ার দলের প্রতিনিধিত্ব করেন আলফ্রেড আর্চার। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারির ব্যাটসম্যান হিসেবে খেলতেন তিনি।   প্রথম-শ্রেণীর ক্রিকেট  ১৮৯৮-৯৯ মৌসুম থেকে ১৯০৩ সাল পর্যন্ত আলফ্রেড আর্চারের প্রথম-শ্রেণীর খেলোয়াড়ী জীবন চলমান ছিল। উইকেট-রক্ষক হিসেবে সর্বদাই নিজেকে প্রতিদ্বন্দ্বিতায় অবতীর্ণ করতেন। ১৮৯৮-৯৯ মৌসুমে লর্ড হক একাদশের সদস্যরূপে দক্ষিণ আফ্রিকা গমন করেন। এ সফরেই তিনি তার একমাত্র টেস্টে অংশ নিয়েছিলেন। এটিই তার প্রথম-শ্রেণীর ক্রিকেটে প্রথমবারের মতো অংশগ্রহণে ছিল। এছাড়াও ১৮৯৭ থেকে ১৯০০ ও ১৯০৩ সালে যথাক্রমে ইনকগনিটি ও আই জিঙ্গারির পক্ষে খেলেছিলেন।  হেইলিবারির বিদ্যালয় জীবনে প্রথম একাদশ দলের পক্ষে খেলতে পারেননি। এরপর, মেরিলেবোন ক্রিকেট ক্লাব ও মাইনর কাউন্টিতে শ্রপশায়ার দলের পক্ষে খেলেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ১ এপ্রিল, ১৮৯৯ তারিখে কেপ টাউনে স্বাগতিক দক্ষিণ আফ্রিকার বিপক্ষে টেস্ট ক্রিকেটে প্রথম খেলেন। এটিই তার একমাত্র টেস্টে অংশগ্রহণ ছিল। সিরিজের দ্বিতীয় টেস্টে প্রতিপক্ষীয় দক্ষিণ আফ্রিকান ক্রিকেটার উইলিয়াম শ্যাল্ডার্স, আলবার্ট পাওয়েল, ফ্রেডরিক কাইস ও চার্লস প্রিন্সের সাথে একযোগে অভিষেক ঘটে তার। খেলায় তিনি প্রথম ইনিংসে ৭ রান তুলে বোনর মিডলটনের বলে আলবার্ট পাওয়েলের কটে বিদেয় নেন। তবে, দ্বিতীয় ইনিংসে কার্যকরী অপরাজিত ২৪ রান তুলেছিলেন। ঐ খেলায় ইংল্যান্ড ২১০ রানের ব্যবধানে জয়ী হয় ও ২-০ ব্যবধানে সিরিজ জয় করে।  উইকেট-রক্ষক হিসেবে খেললেও টেস্ট ক্রিকেটে উইকেট-রক্ষণে কিংবা বল হাতে নিয়ে সফলতার স্বাক্ষর রাখতে পারেননি। দশ নম্বরে ব্যাটিংয়ে নামতেন। সামগ্রিকভাবে তার খেলোয়াড়ী জীবন মোটেই উল্লেখযোগ্য ছিল না।  ১৫ জুলাই, ১৯৩৫ তারিখে ৬৩ বছর বয়সে সাসেক্সের সীফোর্ড এলাকায় আলফ্রেড আর্চারের দেহাবসান ঘটে।   তথ্যসূত্র    আরও দেখুন   রন আর্চার  শোফিল্ড হেই  এক টেস্টের বিস্ময়কারী  ডার্বিশায়ার কাউন্টি ক্রিকেট ক্লাব  ইংরেজ টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৭১-এ জন্ম বিষয়শ্রেণী:১৯৩৫-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:পি. এফ. ওয়ার্নার একাদশের ক্রিকেটার
আল হাজ্জ মাহমুদ কাটি (বা মাহমুদ কাটি ) (১৪৬৮? - ১৫৫২ বা ১৫৯৩) একজন আফ্রিকান মুসলিম সংঘাই পণ্ডিত ছিলেন। তাকে ঐতিহ্যগতভাবে পশ্চিম আফ্রিকার ঘটনাপঞ্জি তারিখ আল-ফাত্তাশের লেখক বলে মনে করা হয়, যদিও লেখকত্ব প্রতিদ্বন্দ্বিতায় রয়েছে।    তথ্যসূত্র   বিষয়শ্রেণী:মৃত্যুর সাল অজানা বিষয়শ্রেণী:১৬শ শতাব্দীতে মৃত্যু বিষয়শ্রেণী:জন্মের সাল অনিশ্চিত বিষয়শ্রেণী:১৪৬৮-এ জন্ম বিষয়শ্রেণী:আফ্রিকার ইতিহাসবিদ বিষয়শ্রেণী:১৬শ শতাব্দীর ইতিহাসবিদ
নতুন তুফান ও তার প্রতিরোধ () আবুল হাসান আলী হাসানী নদভীর লিখিত একটি উর্দু পুস্তিকা। ১৯৫৯ সালে এই পুস্তিকা প্রকাশের মাধ্যমেই মজলিসে তাহকিকাত ওয়া নাশরিয়াতে ইসলামের যাত্রা শুরু হয়। এই পুস্তিকায় লেখক মুসলিম জাতি ও ইসলামি বিশ্বের কিছু গুরুতর সমস্যা চিহ্নিত করে তা প্রতিরোধের কিছু উপায় তুলে ধরেছেন।   ইতিহাস  রফিউদ্দিনের লেখা কুরআন ও আধুনিক জ্ঞানের প্রাথমিক কিছু পৃষ্ঠা পড়ে আবুল হাসান আলী হাসানী নদভীর বর্তমান যুগের ধর্মহীনতা বিষয়ে মনোযোগ আকৃষ্ট হয়। সেই মৌলিক ধারণার উপর ভিত্তি করে তিনি আরবিতে নতুন ইরতাদ এবং নতুন দাওয়াত নামে একটি ধারাবাহিক লেখা প্রকাশ করেন, যা দামেস্ক থেকে প্রকাশিত মাসিক আল মুসলিমুনের দুই সংখ্যায় প্রকাশিত হয়। লেখাটি আরবি থেকে উর্দুতে অনুবাদ করেন আতিকুর রহমান, যা তার সম্পাদিত আল ফুরকানের ১৯৫৭ সালের ফেব্রুয়ারি-মার্চ সংখ্যায় প্রকাশিত হয়। লেখাটি জনপ্রিয়তা অর্জন করে এবং আরও কিছু প্রকাশনায় স্থান লাভ করে। লেখাটির উপর নদভী পুনর্বার নজর দেন এবং কিছু সংস্কার ও সংশোধন করে মজলিসে তাহকিকাত ওয়া নাশরিয়াতে ইসলাম থেকে পুস্তিকারে প্রকাশ করেন। পুস্তিকাটি বিভিন্ন ভাষায় অনূদিত হয়েছে। ২০০২ সালে পুস্তিকাটির বঙ্গানুবাদ করেন অছিউর রহমান, প্রকাশক আল ইরফান পাবলিকেশন্স। পুস্তিকাটির ইংরেজি অনুবাদ "The New Menace and Its Answer"।   বিষয়বস্তু  এই পুস্তিকায় লেখক মুসলিম জাতির বর্তমান পরিস্থিতি বিশ্লেষণ করেছেন। তার মতে মুসলিম জাতি এখন সবচেয়ে বড় যে বিপদের মুখোমুখি হচ্ছে, ইসলাম কখনো এত শক্তিশালী বিপদের সম্মুখীন হয় নি, তা হল ধর্মহীনতা। তিনি পুস্তিকার শুরুর প্রথম কয়েক অধ্যায়ে এই ধর্মহীনতার কারণ ব্যাখ্যা করেছেন। তার মধ্যে রয়েছে পাশ্চাত্য দর্শন, মুসলমানদের অসচেতনতা, জাতীয়তা প্রীতি, নৈতিক ও চারিত্রিক অধঃপতন ইত্যাদি। ধর্মহীনতার কারণ ব্যাখ্যার পর তিনি এর মূল সমস্যা চিহ্নিত করে তা থেকে উত্তরণের জন্য কিছু উপায় বাতলে দেন। অতিত অভিজ্ঞতাকে কাজে লাগিয়ে তিনি ইমানের দাওয়াত প্রদান, দাঈ ও নতুন গবেষণা প্রতিষ্ঠানের প্রয়োজনীয়তা ইত্যাদি বর্ণনা করে সে অনুসারে কাজ করার সুফল উল্লেখ করেন। সর্বশেষ তিনি মুসলিমদের অনতিবিলম্বে এই নিয়ে কাজ শুরু করার আহ্বান জানিয়ে পুস্তিকাটির ইতি টানেন।   আরও দেখুন   আবুল হাসান আলী হাসানী নদভীর গ্রন্থপঞ্জি  তথ্যসূত্র   উদ্ধৃতি    গ্রন্থপঞ্জি       বহিঃসংযোগ   নতুন তুফান ও তার প্রতিরোধ–এর বাংলা সংস্করণ  নতুন তুফান ও তার প্রতিরোধ–এর ইংরেজি সংস্করণ  বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:১৯৫৯-এর বই বিষয়শ্রেণী:আবুল হাসান আলী হাসানী নদভীর বই বিষয়শ্রেণী:উর্দু ভাষার বই বিষয়শ্রেণী:সুন্নি সাহিত্য বিষয়শ্রেণী:মজলিসে তাহকিকাত ওয়া নাশরিয়াতে ইসলাম প্রকাশিত বই
কোরিয়া, দক্ষিণ কোরিয়ায় এটি হান্‌গুক () উত্তর কোরিয়ায় চুসন্‌ () নামে পরিচিত, একটি পূর্ব এশীয় অঞ্চল যেখানে ১৯৪৫ সালে দ্বিতীয় বিশ্বযুদ্ধ শেষে জাপানী সাম্রাজ্যের আত্মসমর্পণের পরবর্তীতে বিভিন্ন ঘটনার মাধ্যমে গণতান্ত্রিক গণপ্রজাতন্ত্রী কোরিয়া ও কোরিয়া প্রজাতন্ত্র নামের দুটি নতুন স্বতন্ত্র সার্বভৌম রাষ্ট্রের আত্মপ্রকাশ ঘটার মাধ্যমে অঞ্চলটি বিভাজিত হয়। এই অঞ্চলটি কোরীয় উপদ্বীপে অবস্থিত। কোরিয়া উত্তর-পশ্চিমে রয়েছে গণচীন ও উত্তর-পূর্বে রয়েছে রাশিয়া। কোরীয় প্রণালী ও জাপান সাগর পূর্বে এটিকে জাপান থেকে আলাদা করেছে আর দক্ষিণে এটি আর পূর্ব চীন সাগর দ্বারা তাইওয়ান থেকে আলাদা হয়েছে।  ২০০ খ্রিস্টপূর্বে চীনা লিপি গ্রহণ ও খ্রিষ্টাব্দ চতুর্থ শতকে বৌদ্ধ ধর্মের সাথে পরিচয়ের ফলে গভীর প্রভাব দেখা যায় কুগোরিয়া, পেক্‌চেয়, সিল্লা নামক তিন কোরীয় রাজ্যে যা ৫৭ খ্রিস্টপূর্বে রাজা মুনমুয়াং-এর অধীনে প্রথম বারের মতো সিল্লাতে একত্রিত হয়। কিন্তু সিল্লাত ৯৩৫ খ্রিস্টবাদে গোরীয়র অধীনে চলে যায়। গোরীয় একটি অত্যন্ত সভ্য রাজ্যে পরিণত হয় এবং তারা চৌদ্দ শতকের দিকে জিকজি নামক কোরীয় বৌদ্ধ নথি তৈরি করে। তের শতকে চেঙ্গিস খানের মঙ্গোলরা কোরিয়া আবিষ্কার করে এর ফলে কিছুদিনের মধ্যেই কোরিয়া নির্বল রাষ্ট্রে পরিণত হয়, মঙ্গোলরা কোরিয়াকে বাধ্য করে অধীনস্থ রাষ্ট্র হওয়ার জন্য। মঙ্গোল সাম্রাজ্যের পতনের পর কোরিয়ায় রাজনৈতিক শত্রুতা ভীষণভাবে বাড়তে থাকে। এর মধ্যে মিংদের মিত্র হোসেয়ানরাই পরবর্তীতে কোরিয়া লাভ করে।  হোসেয়ান ২০০ বছরে আপেক্ষিক শান্তি প্রতিষ্ঠা করতে সফল হয়। ১৪ শতকে হোসেয়ান রাজা মহান রাজা সেজোং কোরীয় হাঙ্গুল বর্ণমালা সৃষ্টি করেন এবং কনফুসিয়াসের কনফুসীয় নৈতিকতা বিকাশে সহয়তা করেন। কিন্তু এই রাজবংশ পরবর্তী সময়ে তার বিচ্ছিন্ন নীতি গ্রহণ করার কারণে পশ্চিমদের দ্বারা “বনবাসী রাজ্য” বলে অভিহিত হতো। উনিশ শতকের শেষ অবধি, দেশটি জাপানের উপনিবেশ নকশা সফল করার একটি লক্ষ্যবস্তুতে পরিণত হয়। ১৯১০ সালে কোরিয়া জাপানের অধীনে চলে যায় এবং তারা ১৯৪৫ সাল নাগাদ পর্যন্ত জাপান কর্তৃক শাসিত হয়।  ১৯৪৫ সালে, সোভিয়েত ইউনিয়ন ও মার্কিন যুক্তরাষ্ট্র দ্বিতীয় বিশ্বযুদ্ধ পরবর্তী পরিণামে জাপানীদের আত্মসমর্পণকে মেনে নেয় ও একমত পোষণ করে। এসময় তারা কোরিয়াকে ৩৮তম সমান্তরাল রেখা অনুযায়ী বিভক্ত করে যায় যার উত্তর ভাগ পরে সোভিয়েতদের অধীনে আর দক্ষিণ ভাগ মার্কিনদের অধীনে।  কোরিয়ার শিক্ষার হার শতকরা ৯৮.৩ ভাগ।   আরও দেখুন    কোরীয় উপদ্বীপ  কোরীয় যুদ্ধ  গণতান্ত্রিক গণপ্রজাতন্ত্রী কোরিয়া  কোরিয়া প্রজাতন্ত্র   তথ্যসূত্র       বহিঃসংযোগ                বিষয়শ্রেণী:কোরিয়া বিষয়শ্রেণী:পূর্ব এশিয়া বিষয়শ্রেণী:উত্তরপূর্ব এশিয়া বিষয়শ্রেণী:বিভাজিত অঞ্চল বিষয়শ্রেণী:এশিয়ার প্রাক্তন রাষ্ট্র
২০০০ ওএফসি নেশন্স কাপ তাহিতির পাপিতেতে অনুষ্ঠিত হয়েছিল। ৬টি অংশগ্রহণকারী দল ছিল অস্ট্রেলিয়া এবং নিউজিল্যান্ড যারা সঠিকভাবে যোগ্যতা অর্জন করেছিল, সলোমন দ্বীপপুঞ্জ এবং ভানুয়াতু যারা মেলানেশিয়া কাপ থেকে যোগ্যতা অর্জন করেছিল, কুক দ্বীপপুঞ্জ এবং তাহিতি যারা পলিনেশিয়া কাপ থেকে যোগ্যতা অর্জন করেছিল। ফাইনালে অস্ট্রেলিয়া ২–০ গোলে নিউজিল্যান্ডকে হারিয়েছিল। তৃতীয় স্থানের জন্য সলোমন দ্বীপপুঞ্জ ভানুয়াতুকে ২–১ গোলে হারিয়েছিল।  ফিজি এই সংস্করণে যোগ্যতা অর্জন করেছিল, কিন্তু তারপর ২০০০ ফিজিতে অভ্যুত্থানের কারণে প্রত্যাহার করেছিল এবং তার ভানুয়াতুকে পরিবর্তে প্রতিস্থাপিত করা হয়েছিল।  বাছাইপর্ব ২০০০ মেলানেশিয়া কাপ  সলোমন দ্বীপপুঞ্জ এবং ভানুয়াতু* যোগ্যতা অর্জন করেছিল।   ফিজিতে নাগরিক অস্থিরতা সংঘটিত হওয়ার কারণে ফিজির পরিবর্তে ভানুয়াতুকে প্রতিস্থাপিত করা হয়েছিল।  ২০০০ পলিনেশিয়া কাপ  তাহিতি এবং কুক দ্বীপপুঞ্জ যোগ্যতা অর্জন করেছিল।  মাঠ   পাপিতেস্টেড প্যাটার ক্ষমতা: ১১,৭০০   দলীয় সদস্য  ২০০০ ওএফসি নেশন্স কাপ দলীয় সদস্য দেখুন।   গ্রুপ পর্ব  গ্রুপ এ   গ্রুপ বি   নকআউট পর্ব   বন্ধনী   সেমি-ফাইনাল  তৃতীয় স্থান নির্ধারণী ম্যাচ  ফাইনাল  গোলদাতা ৫টি গোল   ক্লেটন জেন   ক্রেগ ফস্টার ৪টি গোল   কেভিন মাস্কাট ২টি গোল    ডেভিড জদ্রিলিচ   পল অ্যাগোস্টিনো   ক্রিস কিলেন   সাইমন এলিয়ট   কমিন্স মেনাপি   গিদিওন ওমোকিরিও   রিচার্ড আইওয়াই  ১টি গোল    ড্যানি টিয়াটো   পাবলো কার্ডোজো   স্কট চিপারফিল্ড   শন মারফি   স্ট্যান লাজারিডিস   স্টিভ কোরিকা   টনি পোপোভিচ   ড্যানিয়েল শেফার্ড   ক্রিস জ্যাকসন   জোনাথন পেরি   ক্রিস বুকেনুগে   বাট্রাম সুরি   হেনরি কোটো   জ্যাক সামানি   হ্যারল্ড আমারু   জঁ-লুপ রুশো   জর্জিনা তুরা   জিমি বেন   লেক্সা বিবি  আত্মঘাতী গোল    গিদিওন ওমোকিরিও (অস্ট্রেলিয়ার বিপক্ষে)  তথ্যসূত্র    ২০০০ বিষয়শ্রেণী:ফরাসি পলিনেশিয়ায় ফুটবল নেশন্স ২০০০ বিষয়শ্রেণী:২০০০-এ ফরাসি পলিনেশীয় ক্রীড়া বিষয়শ্রেণী:২০০০-এ অস্ট্রেলীয় ফুটবল বিষয়শ্রেণী:২০০০-এ নিউজিল্যান্ডীয় ফুটবল বিষয়শ্রেণী:পাপিতে বিষয়শ্রেণী:জুন ২০০০ ওশেনিয়ার ক্রীড়া প্রতিযোগিতা
হ্যারাল্ড ম্যাকপাইক (জন্ম ১৯৫৮) একজন বাহামা-ভিত্তিক অস্ট্রীয় বিলিয়নেয়ার এবং স্টারলিং ব্যাংকের ৩৬% মালিক।   তিনি ১৯৫৮ সালে সুইজারল্যান্ডের জুরিখে জন্মগ্রহণ করেন  তিনি অস্ট্রিয়াতে বড় হয়েছেন এবং ১৯৮০-এর দশকে ভিয়েনা বিশ্ববিদ্যালয়ে অর্থনীতি নিয়ে পড়াশোনা করেছেন।   ম্যাকপাইক বাহামা-ভিত্তিক পরিমাণগত বিনিয়োগ ব্যবস্থাপক কুয়ান্টরেস এর প্রতিষ্ঠাতা।   তিনি বাহামা ভিত্তিক।   ম্যাকপাইক উত্তর এবং দক্ষিণ মেরুতে গেছেন এবং মহাকাশে যেতে চান।  ২০১৪ সালে, তিনি ভার্জিনিয়া ভিত্তিক কোম্পানি স্পেস অ্যাডভেঞ্চারকে ৭ মিলিয়ন ডলার জমা দেন, যাতে তিনি ১৫০ মিলিয়ন ডলারে চাঁদের কক্ষপথে যেতে পারেন। ২০১৯ সালে কোম্পানির সাথে দুই বছরের মামলা নিষ্পত্তির পর বিষয়টি রফা হয়।    তথ্যসূত্র   বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জুরিখের ব্যবসায়ী বিষয়শ্রেণী:অস্ট্রীয় শতকোটিপতি বিষয়শ্রেণী:ভিয়েনা বিশ্ববিদ্যালয়ের প্রাক্তন শিক্ষার্থী
25px|alt=|link= আমি লক্ষ্য করেছি যে, আপনি {{safesubst:#if:|পাতায় :}} বাংলা নয় এমন একটি ভাষায় মন্তব্য করেছেন। আপনি যাকে লক্ষ্য করেই মন্তব্য করেন না কেন, যখন বাংলা উইকিপিডিয়ায় থাকবেন তখন দয়া করে সব সময় বাংলায় লিখবেন। এটি এজন্য যে, যাতে আপনার মন্তব্যগুলি সম্প্রদায়ের কাছে বোধগম্য হয়। যদি অন্য ভাষার ব্যবহার অনিবার্য হয়, অনুগ্রহ করে মন্তব্যগুলির একটি অনুবাদ প্রদান করুন। আরও বিস্তারিত জানার জন্য  উইকিপিডিয়া:আলাপ পাতার নীতিমালা দেখুন। {{safesubst:#if:||ধন্যবাদ।}}
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল। তথ্যসূত্র যোগ করা হয়েছে। ~মহীন (আলাপ) ০৪:৫৯, ৮ মে ২০১৮ (ইউটিসি) আশ্চর্য প্রদীপ   – (অপসারণের প্রস্তাবনা দেখুনলগ দেখুন) () তথ্যসূত্রবিহীন নিবন্ধ, যার গুরুত্ব নিরূপণ করা যাচ্ছে না মেরাজ (আলাপ) ১০:৫৬, ৬ মে ২০১৮ (ইউটিসি)   ১. তথ্যসূত্র যোগ করা হয়েছে। ২. বাংলার মৃৎশিল্পের অন্যতম নিদর্শন এটি। সুতরাং এর গুরুত্ব অবশ্যই আছে।  শক্তিশেল (আলাপ) ০৪:১৩, ৮ মে ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
উত্তরের সুর ২০১২ সালে মুক্তিপ্রাপ্ত বাংলাদেশী রংপুরী ভাষার চলচ্চিত্র। চলচ্চিত্রটির কাহিনি ও চিত্রনাট্য লিখেছেন এবং পরিচালনা করেছেন শাহনেওয়াজ কাকলী। ছায়াছবিটি ইমপ্রেস টেলিফিল্ম-এর ব্যানারে নির্মিত হয় এবং ২০১২ সালের পহেলা বৈশাখে চ্যানেল আই-এ ছায়াছবিটির ওয়ার্ল্ড প্রিমিয়ার হয়। এতে প্রধান চরিত্রে অভিনয় করেছেন উৎপল, লুসি তৃপ্তি গোমেজ, মেঘলা এবং আরও অনেকে। ছায়াছবিটি ২০১২ সালের জাতীয় চলচ্চিত্র পুরস্কার-এ শ্রেষ্ঠ চলচ্চিত্রসহ চারটি পুরস্কার অর্জন করে।   কাহিনি সংক্ষেপ  চাঁন মিয়া ও তার মেয়ে আয়শা রাস্তায় গান গেয়ে জীবিকা নির্বাহ করে। বাবার স্বপ্ন মেয়ে একদিন বড় গায়িকা হবে। কিন্তু আয়শার মা আম্বিয়া চায় তার মেয়ে লেখাপড়া করুক। আয়শা মায়ের আগ্রহে স্কুলে যায় কিন্তু সে তার বাবার সাথে গান গাইতেই বেশি পছন্দ করে। একদিন কিছু বাইরের লোক তাদের গ্রামে আসে এবং তারা আয়শা ও তার বাবার গান শুনে মুগ্ধ হয়। আয়শা ও তার বাবা গ্রামে আগের চেয়েও বেশি জনপ্রিয়তা লাভ করে। হঠাৎ একদিন আয়শা অসুস্থ হয়ে যায় এবং তার বাবাও বিদেশী সংস্কৃতির সাথে পাল্লা দিয়ে টিকে থাকতে পারে না। অচিরেই তার জনপ্রিয়তা হ্রাস পেতে থাকে।   শ্রেষ্ঠাংশে   মেঘলা - আয়শা  উৎপল - চাঁন মিয়া  লুসি তৃপ্তি গোমেজ - আম্বিয়া  আদিত্য আলম  বিপ্লব প্রসাদ  জাহাঙ্গীর আলম  তুবা  আশফি  ছন্দামনি   সঙ্গীত  উত্তরের সুর ছায়াছবিটির সঙ্গীত পরিচালনা করেছেন শফিকুল ইসলাম রাজা ও শরীফ শাহ এবং আবহ সঙ্গীত পরিচালনা করেছেন ইমন সাহা। গীত রচনা করেছেন নুরুল ইসলাম জাহিদ। গানে কণ্ঠ দিয়েছেন শফিকুল ইসলাম রাজা, সাইকি, ও তুবা।   পুরস্কার  জাতীয় চলচ্চিত্র পুরস্কার   শ্রেষ্ঠ চলচ্চিত্র - ইমপ্রেস টেলিফিল্ম  শ্রেষ্ঠ পার্শ্বচরিত্রে অভিনেত্রী - লুসি তৃপ্তি গোমেজ  শ্রেষ্ঠ শিশুশিল্পী - মেঘলা  শ্রেষ্ঠ কাহিনিকার - শাহনেওয়াজ কাকলী    চলচ্চিত্র উৎসবে অংশগ্রহণ   গোয়া আন্তর্জাতিক চলচ্চিত্র উৎসব - ২০১২  কলকাতা আন্তর্জাতিক চলচ্চিত্র উৎসব - ২০১২  মুম্বাই চলচ্চিত্র উৎসব - ২০১২  ম্যুভিয়ানা ফিল্ম সোসাইটি উৎসব - ২০১৬   আরও দেখুন   মনপুরা (চলচ্চিত্র)   তথ্যসূত্র    বহিঃসংযোগ        বিষয়শ্রেণী:২০১২-এর চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:শাহনেওয়াজ কাকলী পরিচালিত চলচ্চিত্র বিষয়শ্রেণী:সঙ্গীত বিষয়ক চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:২০১২-এর নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:সেরা চলচ্চিত্র বিভাগে মেরিল-প্রথম আলো সমালোচক পুরস্কার বিজয়ী বিষয়শ্রেণী:ইমন সাহা সুরারোপিত চলচ্চিত্র
সাদী মসজিদ কিশোরগঞ্জ জেলার পাকুন্দিয়া উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি প্রত্নতাত্ত্বিক স্থাপনা। এটি উপজেলার এগারসিন্ধুর গ্রামে অবস্থিত।  ইতিহাস সাদী মসজিদে সংযুক্ত একটি ফরাসি শিলালিপি রয়েছে। উক্ত শিলালিপির তথ্য অনুযায়ী, মুঘল সম্রাট শাহজাহানের শাসনামলে মসজিদটি নির্মাণ করা হয়েছিল। ১৬৫১ সালে জনৈক শাইখ সাদী মসজিদটি নির্মাণ করনে। শিলালিপি থেকে এটিও জানা যায় যে, সাদীর পিতার নাম শাইখ শিরু।  অবকাঠামো সাদী মসজিদটিতে ষাটগম্বুজ মসজিদের মত কিছুটা কারুকার্য রয়েছে। মসজিদটি দেখতে বর্গকার যা উঁচু একখন্ড জমির উপর নির্মাণ করা হয়েছে। মসজিদটির গম্বুজ দেতে বর্গাকার ও প্রতিটি বাহুর দৈর্ঘ্য ২৫ ফুট। পুরো মসজিদটির দেয়ালে মোট ৫টি প্রবেশপথ রয়েছে যার মধ্যে পূর্বদেয়ালে ৩টি, উত্তর ও দক্ষিণ দেয়ালে ১টি করে। সবগুলো প্রবেশপথের আকার ধনুকের ন্যায়। প্রতিটি দেয়ালেই টেরাকোটার নকশা করা রয়েছে।  সাদী মসজিদটির আয়তন চতুর্দিকেই ৭.৬২ মিটার। এর পশ্চিম দেয়ালে ৩টি মিহরাব রয়েছে যার মধ্যে মাঝেরটি অপেক্ষাকৃত বড় আকৃতির। প্রবেশপথ ও পুরো ইমারতের উপর রয়েছে পোড়ামাটির আস্তর যাতে বিভিন্ন নকশাও বিদ্যমান রয়েছে।  আরও দেখুন  বাংলাদেশের প্রত্নতাত্ত্বিক স্থানের তালিকা  বাংলাদেশের মসজিদের তালিকা  ঢাকা বিভাগের মসজিদের তালিকা   তথ্যসূত্র   বিষয়শ্রেণী:কিশোরগঞ্জ জেলার মসজিদ বিষয়শ্রেণী:কিশোরগঞ্জ জেলার দর্শনীয় স্থান বিষয়শ্রেণী:কিশোরগঞ্জ জেলার প্রত্নতাত্ত্বিক স্থাপনা বিষয়শ্রেণী:১৬৫১-এ প্রতিষ্ঠিত
ড্যাশিং ইন ডিসেম্বর হলো একটি আমেরিকান রোমান্সধর্মী অবকাশ যাপন ধারার নাট্যধর্মী চলচ্চিত্র যা জ্যাক হেলগ্রেন কর্তৃক রচিত এবং পরিচালিত হয়েছে। চলচ্চিত্রটিতে অভিনয় করেছেন পিটার পোর্ট, হুয়ান পাবলো দি পেস, অ্যান্ডি ম্যাকডোয়েল, ক্যারোলিন হ্যারিস, কার্লোস সানজ এবং ক্যাথরিন বেইলেস।   কাহিনি  ওয়াইট বারওয়াল (পোর্ট) অবশেষে ছুটি কাটাতে বাড়ি ফিরে আসে, তার মা ডেবকে (ম্যাকডোয়েল) তাদের পারিবারিক কলোরাডো খামার বিক্রি করতে রাজি করানোর জন্য। কিন্তু, ওয়াট এবং নতুন সুদর্শন খামার কর্মী হিথ রামোসের (দি পেস) মধ্যে অপ্রত্যাশিতভাবে একটি প্রেমের সূত্রপাত হয়, যে ওয়াটের নিঃসঙ্গ হৃদয়ে বড়দিনের চেতনা জাগিয়ে তোলার পাশাপাশি তার প্রিয় সম্পত্তি এবং খামারের জাদুকরী শীতকালীন "উইন্টার ওয়ান্ডারল্যান্ড" আকর্ষণকে বাঁচিয়ে রাখার স্বপ্ন দেখে।   অভিনেতা   পিটার পোর্ট ওয়াইট বারওয়ালের চরিত্রে  হিথ রামোসের চরিত্রে হুয়ান পাবলো দি পেস  ডেব বারওয়াল চরিত্রে অ্যান্ডি ম্যাকডোয়েল  ব্লেক বেরি চরিত্রে ক্যারোলিন হ্যারিস  কার্লোস সানজ কার্লোস চরিত্রে  উইলা চরিত্রে ক্যাথেরিন বেইলেস   উৎপাদন  মূল ঘটনাটি কলোরাডোতে ঘটলেও, চলচ্চিত্রটির চিত্রগ্রহণ হয়েছিল উটাহের বিভিন্ন শহরে, যার মধ্যে রয়েছে সল্ট লেক সিটি, মিডওয়ে এবং হেবার সিটি। বেশিরভাগ অংশের শুটিং ২০২০ সালের সেপ্টেম্বরে করা হয়েছিল এবং শুটিং শেষ হয়েছিল ১লা অক্টোবর।   মুক্তি  চলচ্চিত্রটি ২০২০ সালের ১৩ই ডিসেম্বর প্যারামাউন্ট নেটওয়ার্কের মাধ্যমে মুক্তি পায় এবং পপ টিভি, লোগো টিভি এবং টিভি ল্যান্ডে একই সময়ে সম্প্রচারিত হয়।   প্রশংসা  ড্যাশিং ইন ডিসেম্বর ২০২১ সালের জিএলএএডি মিডিয়া অ্যাওয়ার্ড ফর আউটস্ট্যান্ডিং টিভি মুভি বিভাগে মনোনীত হয়েছিল।   আরও দেখুন   বড়দিনের চলচ্চিত্রের তালিকা  সমকামী কাউবয়   তথ্যসূত্র    বহিঃসংযোগ     বিষয়শ্রেণী:কলোরাডোয় ধারণকৃত চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:সমকামী পুরুষ সম্পর্কিত চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
ম্যাগি ফেং (জন্ম 11 জুলাই ২০০০) একজন মার্কিন দাবাড়ু এবং একজন মহিলা আন্তর্জাতিক মাস্টার।   কর্মজীবন  ফেং ৮ বছর বয়সে দাবা খেলা শুরু করেছিলেন। ২০১৬ সালে, তিনি ৬½/৭ স্কোর নিয়ে ইউএস জুনিয়র হাই স্কুল চ্যাম্পিয়নশিপ (কে৯ বিভাগ) জয়ী প্রথম মেয়ে হয়ে ইতিহাস তৈরি করেছিলেন। তিনি ২০১৭ সালে প্রথমবারের মতো মার্কিন মহিলা দাবা চ্যাম্পিয়নশিপে প্রতিদ্বন্দ্বিতা করেছিলেন, যেখানে তিনি ৬/১১ পয়েন্টের স্কোর নিয়ে ১২-এর মধ্যে ৪র্থ স্থান অর্জন করেছিলেন। ২০১৮ সালে, তিনি ৪½ স্কোর নিয়ে ৮ম স্থানে ছিলেন; এবং ২০১৯ সালে, তিনি ৪ স্কোর নিয়ে ৯ম স্থানে ছিলেন।   তথ্যসূত্র    বহিঃসংযোগ         বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী দাবাড়ু বিষয়শ্রেণী:দাবা নারী আন্তর্জাতিক মাস্টার বিষয়শ্রেণী:দাবা ফিদে মাস্টার বিষয়শ্রেণী:২১শ শতাব্দীর দাবাড়ু বিষয়শ্রেণী:মার্কিন দাবাড়ু বিষয়শ্রেণী:২১শ শতাব্দীর মার্কিন নারী ক্রীড়াবিদ বিষয়শ্রেণী:চীনা বংশোদ্ভূত মার্কিন ক্রীড়াবিদ বিষয়শ্রেণী:চীনা বংশোদ্ভূত মার্কিন নারী ক্রীড়াবিদ
জোসেফ হিলি (১৮ আগস্ট ১৯০২ - ১৭ নভেম্বর ১৯৮৯)  ছিলেন একজন ব্রিটিশ কনজারভেটিভ পার্টির রাজনীতিবিদ, Dod’s Parliamentary Companion 1968, 164th edition, Epsom, Surrey, U.K., 1968, p.430. এবং কনজারভেটিভ সোমবার ক্লাবের সদস্য।Seyd, Patrick, "Factionalism within the Conservative Party: The Monday Club" in Government and Opposition vol.7, No.4, Autumn 1972, p.471. তিনি ১৯৫৯ সাল থেকে ফেব্রুয়ারী ১৯৭৪ সালের সাধারণ নির্বাচনে অবসর নেওয়া পর্যন্ত পুডসির সংসদ সদস্য ছিলেন।   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৮৯-এ মৃত্যু বিষয়শ্রেণী:১৯০২-এ জন্ম
গ্লাসগো ফার্স্ট ছিল স্কটল্যান্ডের গ্লাসগোতে অবস্থিত একটি রাজনৈতিক দল। এটি মার্চ ২০১২ সালে গঠিত হয়েছিল গ্লাসগো সিটি কাউন্সিলের শ্রম সদস্যদের একটি সিরিজের পরে, যা তাদের সংখ্যার পঞ্চমাংশ বলেছিল,  হয় পদত্যাগ করেছে বা চাবুক হারিয়েছে। তাৎক্ষণিক কারণ ছিল ২০১২ সালের স্থানীয় নির্বাচনের আগে উল্লেখযোগ্য সংখ্যক বর্তমান লেবার কাউন্সিলরদের নির্বাচন বাতিল করা, যেখানে লেবার পার্টি নতুন প্রার্থীদের সামনে রাখার আশা করেছিল। তাদের মধ্যে স্টিফেন ডরনান, টমি মরিসন এবং অ্যান মেরি মিলার।  পদত্যাগের সময় শ্রম পরিচালনা পরিষদের জন্য সমস্যা সৃষ্টি করেছিল, যেটি একই সাথে গ্লাসগো সিটি বাজেট পাস করার চেষ্টা করছিল, যার বিরুদ্ধে পদত্যাগকারী প্রার্থীদের অনেকেই ভোট দিয়েছেন। বাজেট শেষ পর্যন্ত ৪০-৩৮ দ্বারা পাশ হয়, লেবারকে অসুস্থ কাউন্সিলরদের ভোট দিতে ট্যাক্সি করতে হয়।"More councillors resign from Glasgow City Labour group".   ২০১২ সালের গ্লাসগো সিটি কাউন্সিল নির্বাচনে নতুন দলটি বিশ জন প্রার্থী দাঁড় করায় The battle for Glasgow: Two left feet The Economist একজন নির্বাচিত হয়ে।  যাইহোক ৬ ফেব্রুয়ারি ২০১৫ এ Cllr স্টিফেন ডরনান গ্লাসগো সিটি কাউন্সিলে প্রতিনিধিত্ব ছাড়াই দল ত্যাগ করে স্কটিশ ন্যাশনাল পার্টিতে যোগদান করেন। পার্টির নেতা টমি মরিসন পরে আগস্ট ২০১৫ সালে লেবার পার্টিতে পুনরায় যোগ দেন।  দলটি নভেম্বর ২০১৫ সালে নির্বাচন কমিশন কর্তৃক নিবন্ধনমুক্ত করা হয়েছিল।   তথ্যসূত্র   বিষয়শ্রেণী:যুক্তরাজ্যের সামাজিক গণতান্ত্রিক দল বিষয়শ্রেণী:২০১৫-এ বিলুপ্ত রাজনৈতিক দল বিষয়শ্রেণী:২০১২-এ প্রতিষ্ঠিত রাজনৈতিক দল বিষয়শ্রেণী:স্কটিশ শ্রমিক দল বিষয়শ্রেণী:স্কটল্যান্ডের স্থানীয় ভিত্তিক রাজনৈতিক দল
অছাম জেলা ( ), হচ্ছে নেপালের সুদূর পশ্চিমাঞ্চল বিকাস ক্ষেত্রের সেতী অঞ্চলের একটি জেলা। এই জেলার আয়তন । মঙ্গলসেন হচ্ছে এই জেলার সদরদপ্তর। ২০১১ সালের আদমশুমারি অনুযায়ী এ জেলার লোকসংখ্যা ২৫৭,৪৭৭ জন। এটি নেপালের দূরতম জেলাগুলোর একটি। অটোমোবাইল দিয়ে কাঠমান্ডু থেকে এখানে যাওয়া যায় এবং নেপালের পশ্চিম সীমান্তের ধানগাধি থেকে নেপালগঞ্জ হয়ে একটি পথ আছে।   আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা   তথ্যসূত্র     বিষয়শ্রেণী:নেপালের জেলা বিষয়শ্রেণী:সুদূরপশ্চিম প্রদেশের জেলা
রাজিক আল জলিল বাংলাদেশ সুপ্রিম কোর্ট হাইকোর্ট বিভাগ একজন বিচারক।   প্রাথমিক জীবন  রাজিক  আল  জলিল ১৯৬২ সালের ২২শে নভেম্বর বিচারপতি মো. আবদুল জালিল এবং সৈয়দা হাজেরা জালিলের ঘরে জন্মগ্রহণ করেন। তিনি আইন ডিগ্রি শেষ করার আগে রাষ্ট্রবিজ্ঞানে স্নাতক ও স্নাতক পড়াশোনা শেষ করেন।   কর্মজীবন  রাজিক  আল  জলিল ১৯৯২ সালের ১৫ সেপ্টেম্বর জেলা আদালতের আইনজীবী হন।  ১৯৯৫ সালের ২৮ জানুয়ারি , রাজিক আল জলিল বাংলাদেশ সুপ্রিম কোর্টের হাইকোর্ট বিভাগের আইনজীবী হন।  রাজিক আল জালিল ২০১৫ সালের ১২ ফেব্রুয়ারি হাইকোর্ট বিভাগের অতিরিক্ত বিচারক নিযুক্ত হন।  ২০১৭ সালের ৮ ফেব্রুয়ারি , রাজিক আল জলিলকে বাংলাদেশ সুপ্রিম কোর্টের হাইকোর্ট বিভাগের স্থায়ী বিচারক করা হয়।  ২০১৭ সালের ২০ ডিসেম্বর তারিখে রাজিক আল  জালিল এবং বিচারপতি এফ. আর. এম. নজমুল আহাসান একটি পিটিশনের শুনানি করতে অস্বীকার করেন , যেখানে আগামী ৩০ ডিসেম্বর অনুষ্ঠিত হতে যাওয়া একাদশ জাতীয় সংসদ নির্বাচনের বৈধতা চ্যালেঞ্জ করা হয়েছে।  রাজিক  আল জলিল এবং বিচারপতি শেখ হাসান আরিফ ১৩ ফেব্রুয়ারি একটি রায় জারি করে বলেন , গণমাধ্যমের প্রতিবেদনে ১৮ বছরের কম বয়সীদের পরিচয় প্রকাশ করা উচিত নয়।  ব্যারিস্টার সাইয়দুল হক সুমন দ্য ডেইলি স্টার একটি প্রতিবেদনের পরে একটি পিটিশন দায়ের করার পরে এই রায় দেওয়া হয়েছিল। ১১ ডিসেম্বর 2019 তারিখে , রজিক  আল জলিল এবং বিচারপতি মো. আশরাফুল কামাল ঢাকার প্রথম সেটেলমেন্ট কোর্টের বিচারপতি খন্ডকর মুসা খালেদের ২৭ নভেম্বর ১৯৯৫ সালের রায় বাতিল করে একটি আদেশ জারি করেন।  যিনি কাকরাইলে চার দাবিদারকে সরকারি জমি হস্তান্তর করেন। রাজিক আল  জালিল এবং কামাল রায়টিকে ত্রুটিপূর্ণ বলে মন্তব্য করেন এবং বিচারপতি খন্ডকর মুসা খালেদের সততা নিয়ে প্রশ্ন তোলেন।  ২০২১ সালের ১৮ জুলাই রাজিক আল জলিল এবং বিচারপতি মো. আশরফুল কামাল সোনারগাঁও অর্থনৈতিক অঞ্চলকে অবৈধ ঘোষণা করে একটি রায় জারি করেন এবং জলাভূমি সুরক্ষার জন্য একটি পৃথক মন্ত্রণালয় গঠনের জন্য সরকারকে আহ্বান জানান। ১৩ ডিসেম্বর ২০১৮ সালে বাংলাদেশের সড়ক নিরাপত্তা আন্দোলনের সময় তথ্য ও যোগাযোগ প্রযুক্তি আইন ২০০৬ এর অধীনে তার সিদ্ধান্তের বৈধতা চ্যালেঞ্জ করে শহীদুল আলমের একটি আবেদন খারিজ করে দেন রাজিক  আল  জালিল ও বিচারপতি জে বি এম হাসান।   তথ্যসূত্র   বিষয়শ্রেণী:২১শ শতাব্দীর বাংলাদেশী বিচারক বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি